Un nou contract de înzestrare semnat cu SUA. Armata României cumpără sisteme mobile cu rachete anti-navă.
Conform MApN, derularea contractului va avea loc în perioada 2021-2024. Forțele Navale Române vor dispune de un sistem de de lansare anti-navă modern. Acordul aprobat și de către Parlament are o valoare de 286 de milioane de euro.
Armata cumpără sisteme mobile cu rachete anti-navă din SUA, în valoare de 286 de milioane de euro. Astfel, Forțele Navale Române vor dispune de un sistem de instalații mobile de lansare nou, modern și adaptat misiunilor actuale. Mai multe despre asta știe colegul meu Florin Jipa, de la Monitorul Apărării și Securității.Forțele navale vor primi patru instalații de lansare rachete anti-navă NSM. Acestea au o bătaie de 200 de kilometri și vor ajuta România să-și apere mai bine apele teritoriale și interesele economice din marea Neagră.Cât de bune sunt aceste rachete?Sunt foarte eficiente, deoarece sunt din materiale compozite, foarte greu detectabile de radare. Zboară la nivelul apei, în prima fază se ghidează după GPS, iar în faza finală după imaginile predefinite ale navei, fiind foarte greu de bruiat.Ce alte țări mai au în dotare astfel de rachete?În primul rând Norvegia și SUA, de unde sunt cele două companii producătoare. La acestea se adaugă Malaezia și Polonia. În curând vor intra și în dotarea României, Canadei și Germaniei.